קלי אדמס

קלי אדמס (באנגלית: Kelly Adams; נולדה ב-16 באוקטובר 1979) היא שחקנית אנגלייה. אדמס ידועה בעיקר מהופעותיה בתפקיד מיקי הנדרי בסדרות הדרמה הרפואיות "הולבי סיטי" (2004–2006) ו"חדר מיון" (2005) של ערוץ BBC One, בדמות אמה קנדי בסדרת הדרמה "הנוכלים" (2009–2012), בתפקיד פאדרה מרי גרינסטוק בדרמה הקומית "Bluestone 42" של ערוץ BBC Three, ובדמות ננסי וב בדרמה התקופתית של רשת ITV "מר סלפרידג'".

ביוגרפיה
אדמס נולדה בלינקולן שבלינקולנשייר. היא למדה בבית הספר נורת' קסטיבן בנורת' הייקהם. את הכשרתה המקצועית קיבלה באקדמיית מאונטוויו לאמנויות התיאטרון בווד גרין שבלונדון.

תפקידיה הראשונים של אדמס היו בדמות טרה פלמר-טומקינסון בדוקו-דרמה על אודות הנסיך ויליאם, ובפרק בסדרה "רופאים". בין 2004 ל-2006 שיחקה בתפקיד קבוע בדמות מיקי הנדרי בסדרה הרפואית "הולבי סיטי". אדמס לוהקה לתפקיד יחד עם השחקנית ג'יי ג'ייקובס שהצטרפה לסדרה בעונה השישית.

אדמס נבחנה בתחילה לדמות דונה. אבל המנהלים חשבו שהיא תתאים יותר לדמות של מיקי, שהיא שקטה יותר, בניגוד לאופיה החצוף של דונה. היא וג'ייקובס עבדו יחד בסדנה במשך שלוש שעות, והמפיקים הבחינו ביניהן ב"ניצוץ מיידי", שהוביל לליהוק המשותף שלהן. ב-2004 הייתה לדמות שגילמה מערכת יחסים לסבית עם הדמות של ג'ייקובס. הסצנה שבה הן התנשקו נערכה וקוצצה בחצי, כי נחשבה למפורשת מדי לשידור. ב-2006 הדמות של אדמס עזבה את סדרה ללימודי רפואה בבית הספר לרפואה בניוקאסל.

בהמשך הופיעה אדמס בתפקיד משרתת בפרק "A Thing or Two About Loyalty" בסדרה "רובין הוד".

ב-2009 הצטרפה אדמס לסדרה הוותיקה של ערוץ BBC1 "הנוכלים" בעונה החמישית, וגילמה את אמה קנדי, חברה חדשה בצוות הנוכלים של מיקי בריקס. היא המשיכה לשחק בסדרה במשך שלוש עונות נוספות עד לסיומה ב-2012. בפרק בעונה השישית אדמס גילמה את דמותה של קיילי מינוג כפרודיה על הדמיון בינה לבין הזמרת האוסטרלית.

ב-2009 שיחקה אדמס בתפקיד קטן בסרט הביוגרפי "ברונסון" אודות הפושע הנודע לשמצה צ'ארלס ברונסון. עוד באותה שנה השתתפה במותחן מדע בדיוני בריטי בשם "Beacon77" שהוצג בפסטיבל הקולנוע בקאן. ב-2010 הופיעה אדמס בסרט "חמש החברות האחרונות שלי" בתפקיד ונדי. ביולי 2012 אושר ב-BBC שאדמס תככב בעונה חדשה של הסדרה "Death in Paradise". ב-2013 כיכבה אדמס בתפקיד פאדרה מרי גרינסטוק בקומדיה "Bluestone 42" של ערוץ BBC Three, ושיחקה בסדרה במשך שתי עונות.

חיים אישיים
בפברואר 2011 התחתנה אדמס עם בן זוגה, צלם האופנה כריס קנדי, בטקס שנערך בהאקני טאון הול. היא הציעה לו נישואים כשהיו בטיול בברוז'.

פילמוגרפיה
קולנוע
 שנה שם שם באנגלית תפקיד הערות 2002 הנסיך ויליאם Prince William טרה פלמר-טומקינסון סרט טלוויזיה 2008 ברונסון Bronson איירין פיטרסון 2009 The Boxer נטלי חמש החברות האחרונות שלי My Last Five Girlfriends ונדי The 7th Dimension שרה שם מקורי "Beacon77" 2012 The Cricklewood Greats ג'ני דריסקול סרט טלוויזיה 2 in a Million ניאמה (Neema) סרט קצר 2013 Tomorrow in a Day רוז סרט קצר

טלוויזיה
 שנה שם שם באנגלית תפקיד הערות 2005 חדר מיון Casualty מיקי הנדרי בפרק "Deny Thy Father" 2004–2006 הולבי סיטי Holby City מיקי הנדרי סדרת טלוויזיה 2006 רובין הוד Robin Hood איב בפרק "A Thing or Two About Loyalty" 2008 רופאים Doctors אמנדה פריור בפרק "The Front Page" 2010 The Persuasionists ויקטוריה סמיט בפרק "The Handsomeness" 2009–2012 הנוכלים Hustle אמה קנדי סדרת טלוויזיה 2012 העיר The Town לוסי מיני-סדרה 2013 Death in Paradise ליז קרטיס בפרק "A Deadly Curse" אנדוור Endeavour סינתיה ריילי בפרק "Home" 2013–2014 Bluestone 42 מרי גרינסטוק סדרת טלוויזיה 2015 מר סלפרידג' Mr Selfridge ננסי וב עונה שלישית 2015 המיילד The Delivery Man ג'ס בפרק "Theft" 2015 דוק מרטין Doc Martin אריקה הולברוק בפרק "Facta Non Verba" 2017 Ronja, the Robber's Daughter בירק (דיבוב) גרסה אנגלית

קישורים חיצוניים

 קלי אדמס באתר United Agents
הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1979
קטגוריה:בריטים שנולדו ב-1979